มาร์เซ็ล ซาบิทเซอร์

มาร์เซ็ล ซาบิทเซอร์ (; เกิด 17 มีนาคม ค.ศ. 1994) เป็นนักฟุตบอลชาวออสเตรีย ปัจจุบันเล่นในตำแหน่งกองกลางหรือกองหน้าให้แก่โบรุสซีอาดอร์ทมุนท์ในบุนเดิสลีกา และทีมชาติออสเตรีย เขาเป็นบุตรชายของอดีตนักฟุตบอลทีมชาติออสเตรียอย่าง แฮร์ฟรีท ซาบิทเซอร์ และเป็นลูกพี่ลูกน้องกับโทมัส ซาบิทเซอร์

ซาบิทเซอร์ลงเล่นให้แก่ทีมชาติออสเตรียเป็นครั้งแรกเมื่อวันที่ 5 มิถุนายน ค.ศ. 2012 ในนัดที่เสมอกับโรมาเนียแบบไม่มีประตู

 สโมสรอาชีพ 
ซาบิทเซอร์ได้เล่นให้แก่สโมสรอัทมีราวัคเคอร์เมิดลิงระหว่างเดือนกันยายน ค.ศ. 2010 ถึงเดือนมกราคม ค.ศ. 2013 เขาทำ 2 ประตูจากการลงเล่น 8 นัดในออสเตรียนบุนเดิสลีกาฤดูกาล 2010–11 ต่อมาเขาได้ย้ายไปเล่นให้แก่ราพีทวีนระหว่างเดือนมกราคม ค.ศ. 2013 ถึงเดือนมิถุนายน ค.ศ. 2014

ในวันที่ 30 พฤษภาคม ค.ศ. 2014 ซาบิทเซอร์เซ็นสัญญา 4 ปีกับแอร์เบ ไลพ์ซิช และถูกปล่อยยืมตัวให้แก่เร็ดบุลซัลทซ์บวร์คเป็นเวลาหนึ่งฤดูกาล ต่อมาในวันที่ 1 เมษายน ค.ศ. 2016 เขาต่อสัญญากับสโมสรจนถึง ค.ศ. 2021 หลังจากนั้น เขาก็ได้กลับสู่แอร์เบ ไลพ์ซิช ในฤดูกาล 2015–16 โดยในฤดูกาลนั้น เขาทำ 8 ประตูจากการลงเล่น 34 นัด ต่อมาในฤดูกาล 2016–17 เขาทำ 9 ประตูจากการลงเล่น 33 นัด และในฤดูกาล 2017–18 เขาทำ 5 ประตูจากการลงเล่น 34 นัด

ในวันที่ 10 มีนาคม ค.ศ. 2020 ซาบิทเซอร์ทำคนเดียว 2 ประตูในนัดที่เปิดบ้านเอาชนะทอตนัมฮอตสเปอร์ 3–0 ในยูฟ่าแชมเปียนส์ลีก รอบ 16 ทีมสุดท้าย ทำให้ไลพ์ซิชมีประตูรวมชนะสเปอร์ 4–0 ผ่านเข้าสู่รอบก่อนรองชนะเลิศได้เป็นครั้งแรกในประวัติศาสตร์สโมสร

 เกียรติประวัติ 
เร็ดบุลซัลทซ์บวร์ค
 ออสเตรียนบุนเดิสลีกา: 2014–15
 ออสเตรียนคัพ: 2014–15

ไบเอิร์นมิวนิก
บุนเดิสลีกา: 2021–22
เดเอ็ฟเอ็ล-ซูเพอร์คัพ: 2022

แมนเชสเตอร์ยูไนเต็ด
 อีเอฟแอลคัพ: 2022–23
เอฟเอคัพ: รองชนะเลิศ: 2022–23

โบรุสซีอาดอร์ทมุนท์
ยูฟ่าแชมเปียนส์ลีก รองชนะเลิศ: 2023–24

รางวัลส่วนตัว
 นักฟุตบอลออสเตรียยอดเยี่ยมแห่งปี: 2017

 อ้างอิง 

 แหล่งข้อมูลอื่น 



หมวดหมู่:นักฟุตบอลชาวออสเตรีย
หมวดหมู่:ผู้เล่นในออสเตรียนฟุตบอลบุนเดิสลีกา
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในซไวเทอบุนเดิสลีกา
หมวดหมู่:ผู้เล่นสโมสรกีฬาราพีทวีน
หมวดหมู่:ผู้เล่นสโมสรฟุตบอลเร็ดบุลซัลทซ์บวร์ค
หมวดหมู่:ผู้เล่นแอร์เบ ไลพ์ซิช
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นโบรุสซีอาดอร์ทมุนท์
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:นักฟุตบอลทีมชาติออสเตรีย
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:กองหน้าฟุตบอล
หมวดหมู่:กองกลางฟุตบอล
หมวดหมู่:ปีกฟุตบอล
หมวดหมู่:บุคคลจากรัฐโอแบร์เอิสเตอร์ไรช์